Die beleërde Suid-Afrikaanse krieketkaptein, die 35-jarige Faf du Plessis, sal waarskynlik nog tot en met die T20-Wêreldbekertoernooi in Oktober deel van die Protea-opset bly.
Hy het egter aangedui dat die vierde toets teen Engeland op die Wanderers moontlik sy laaste toets op tuisbodem kan wees.
Die Proteas het die derde toets teen Engeland op Port Elizabeth met 'n beurt en 53 lopies verloor. Dit beteken dat Suid-Afrika sewe van hul laaste agt toetse verloor het. In sy laaste 12 toetsbeurte handhaaf Du Plessis 'n treurige gemiddeld van 21,25.
Sy algehele toetsgemiddeld is steeds 40,23, terwyl sy gemiddeld 47,47 in eendagkrieket is. Hy is steeds die beste kolwer waaroor Suid-Afrika tans beskik.
"Ek wil nie 'n emosionele besluit oor my toekoms maak, óf waar ons tans as span staan nie. Dit is vir my belangrik om 'n sterk leier vir die span te wees. Die slegste ding wat 'n kaptein kan doen, is om in die helfte van 'n reeks kop uit te trek," het Du Plessis gesê.
In die Australiese Ope in Melbourne het Maria Sharapova nie verder as die eerste ronde gevorder nie.
Die 32-jarige Rus is deur Kroasië se Donna Vekic geklop. Die telling was 6-3 en 6-4.
Dan is Suid-Afrika se Lloyd Harris ook in die eerste ronde deur Argentinië se Diego Schwartzman uitgeboender. Die telling was 6-4, 6-2 en 6-2.
Die Blitsbokke is die naweek in Hamilton in aksie vir die volgende toernooi in die HSCBC-sewesreeks.
Hulle sal teen Japan, Engeland en Kenia in die groepfase kragte meet.
Kaptein kortmoutjies is net 'n passasier in die span. Jaag hom weg , of gebruik hom om eerder tasse te dra of so iets.
Ons beste ?
laat hy vir GUCCI gaan model werk doen of in sy restuarant gaan afshow met sy stywe kleertjies .en bring vir Bavuma in die span en laat Faf maar gaan blaf
Stem,as FAF die lopies ingeryg het sou hy die hero gewees het,maar hy presteer tans ondegemiddeld en dit in onverskoonbaar in enige beroep.Hy skuld ons 'n wen.Dalk is hy nie die beste kaptein nie maar ek glo hy is steeds 'n goeie speler.Kom ons ondersteun die span.Wie weet
Solank die mompelende blaaspppie in die span is en nog boonop kaptein ondersteun ek die oponente! Hy moes nooit 'n internasionale speler geword het nie!